ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନୂତନ ସଂସଦ ଭବନ ନିର୍ମାଣ ସ୍ଥଳ ପରିଦର୍ଶନ ସହିତ ର୍ନିମାଣ କାର୍ଯ୍ୟର ସମୀକ୍ଷା କରିଛନ୍ତି
ର୍ନିମାଣ କାର୍ଯ୍ୟରେ ନିୟୋଜିତ ଶ୍ରମିକମାନଙ୍କ କୋଭିଡ ଟୀକାକରଣ ଏବଂ ମାସିକ ସ୍ୱାସ୍ଥ୍ୟ ପରୀକ୍ଷା ନିଶ୍ଚିତ କରିବାକୁ ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଛନ୍ତି
ନୂତନ ସଂସଦ ଗୃହ ର୍ନିମାଣରେ ଶ୍ରମିକମାନଙ୍କ ଅବଦାନକୁ ଜାଣିବାପାଇଁ ପାଇଁ ଏକ ଡିଜିଟାଲ ସଂଗ୍ରହାଳୟ ପ୍ରତିଷ୍ଠା କରାଯିବା ଉଚିତ : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୬ ସେପ୍ଟେମ୍ବର ୨୦୨୧ ସନ୍ଧ୍ୟାରେ ନୂତନ ସଂସଦ ଗୃହର ର୍ନିମାଣ କାର୍ଯ୍ୟସ୍ଥଳକୁ ଯିବା ସହିତ ଏହାର ସମୀକ୍ଷା କରିଥିଲେ ।
ଉକ୍ତ ସ୍ଥାନରେ ଚାଲିଥିବା ର୍ନିମାଣ କାର୍ଯ୍ୟର ଅଗ୍ରଗତି ସମ୍ପର୍କରେ ପ୍ରଧାନମନ୍ତ୍ରୀ ପଚାରି ବୁଝିଥିଲେ ଏବଂ ପ୍ରକଳ୍ପ କାର୍ଯ୍ୟ ଧାର୍ଯ୍ୟ ସମୟରେ ଶେଷ ହେବା ଉପରେ ଗୁରୁତ୍ୱାରୋପ କରିଥିଲେ । ସେ କାର୍ଯ୍ୟ ସ୍ଥଳରେ ର୍ନିମାଣ କାର୍ଯ୍ୟରେ ନିୟୋଜିତ ଶ୍ରମିକମାନଙ୍କ ସହିତ ଆଲୋଚନା କରିଥିଲେ ଏବଂ ସେମାନଙ୍କର ମଙ୍ଗଳ ବିଷୟରେ ମଧ୍ୟ ଜାଣିଥିଲେ । ସେମାନେ ଏକ ଧାର୍ମିକ ଏବଂ ଐତିହାସିକ କାର୍ଯ୍ୟ କରୁଛନ୍ତି ବୋଲି ସେ ଜୋର ଦେଇଥିଲେ ।
ର୍ନିମାଣ ସ୍ଥଳରେ କାର୍ଯ୍ୟ କରୁଥିବା ସମସ୍ତ ଶ୍ରମିକଙ୍କ କୋଭିଡ ବିରୁଦ୍ଧରେ ସମ୍ପୂର୍ଣ୍ଣ ଟୀକାକରଣକୁ ନିଶ୍ଚିତ କରାଯିବା ଉଚିତ ବୋଲି ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଛନ୍ତି । ଏଥିସହ ସମସ୍ତ ଶ୍ରମିକଙ୍କ ମାସିକ ସ୍ୱାସ୍ଥ୍ୟ ଯାଞ୍ଚ କରିବାକୁ ସେ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଛନ୍ତି । ସେ ଏହା ମଧ୍ୟ କହିଛନ୍ତି ଯେ ର୍ନିମାଣ କାର୍ଯ୍ୟ ସମାପ୍ତ ହେବା ପରେ ର୍ନିମାଣ ସ୍ଥଳରେ କାର୍ଯ୍ୟରେ ନିୟୋଜିତ ସମସ୍ତ ର୍ନିମାଣ ଶ୍ରମିକଙ୍କ ପାଇଁ ଏକ ଡିଜିଟାଲ୍ ସଂଗ୍ରହାଳୟ ପ୍ରତିଷ୍ଠା କରାଯିବା ଉଚିତ, ଯେଉଁଥିରେ ସେମାନଙ୍କର ବ୍ୟକ୍ତିଗତ ବିବରଣୀ ସହିତ ନାମ, ଆସିଥିବା ସ୍ଥାନର ନାମ, ସେମାନଙ୍କର ଫଟୋଗ୍ରାମ ରହିବ ଯାହାଦ୍ୱାରା ର୍ନିମାଣ କାର୍ଯ୍ୟରେ ତାଙ୍କର ଅବଦାନକୁ ସ୍ୱୀକୃତି ଦିଆଯାଇ ପାରିବ । ପ୍ରଧାନମନ୍ତ୍ରୀ ଏହା ମଧ୍ୟ କହିଛନ୍ତି ଯେ ସମସ୍ତ ଶ୍ରମିକଙ୍କୁ ମଧ୍ୟ ସେମାନଙ୍କର କାର୍ଯ୍ୟ ଏବଂ ଭୂମିକା ସହିତ ଏହି ପ୍ରୟାସରେ ଅଂଶଗ୍ରହଣ ବିଷୟରେ ଏକ ପ୍ରମାଣପତ୍ର ଦିଆଯିବା ଉଚିତ ।
ପ୍ରଧାମନ୍ତ୍ରୀଙ୍କର ଏହି ଅଚାନକ ଯାଞ୍ଚ ସମୟରେ ସର୍ବନିମ୍ନ ସୁରକ୍ଷା ବ୍ୟବସ୍ଥା କରାଯାଇଥିଲା । ସେ ର୍ନିମାଣ ସ୍ଥଳରେ ଏକ ଘଣ୍ଟାରୁ ଅଧିକ ସମୟ ବିତାଇଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରୋଞ୍ଜ ମେଡାଲ ଜିତିଥିବା ପୁରୁଷ ସୁଟିଂ ଟିମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ଗୁରଜୋତ ସିଂ ଖଙ୍ଗୁରା, ଅନନ୍ତଜିତ ସଂ ନରୁକା, ଅଙ୍ଗଦ ବୀର ସିଂ ବାଜୱାଙ୍କ ପୁରୁଷ ସୁଟିଂ ଟିମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ଗୁରଜୋତ ସିଂ ଖଙ୍ଗୁରା, ଅନନ୍ତଜିତ ସଂ ନରୁକା, ଅଙ୍ଗଦ ବୀର ସିଂ ବାଜୱାଙ୍କ ପୁରୁଷ ସୁଟିଂ ଟିମକୁ ଅଭିନନ୍ଦନ । ଏହି ଉପଲବ୍ଧି ଆମ ଆଥଲେଟମାନଙ୍କ ମଧ୍ୟରେ ଉତ୍କର୍ଷର ଭାବନାକୁ ମଜବୁତ କରିଥାଏ ।’
SR
(
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ଭୁବନେଶ୍ୱରରେ ‘ଉତ୍ତମ ପ୍ରଶାସନ ବ୍ୟବସ୍ଥାର ପ୍ରତିଫଳନ’ ସମ୍ପର୍କିତ ଦୁଇ ଦିନିଆ ସମ୍ମିଳନୀ
ଉଦଯାପନୀ ସମାରୋହରେ ଯୋଗଦେବେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ, ଡ. ଜିତେନ୍ଦ୍ର ସିଂ ଏବଂ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ
କେନ୍ଦ୍ର ସରକାରଙ୍କ ପ୍ରଶାସନିକ ସଂସ୍କାର ଏବଂ ସାଧାରଣ ଅଭିଯୋଗ ବିଭାଗ  ଏବଂ ଓଡ଼ିଶା ସରକାରଙ୍କ ମିଳିତ ଆନୁକୂଲ୍ୟରେ ଭୁବନେଶ୍ୱରଠାରେ ଏକ ଆଞ୍ଚଳିକ ସମ୍ମିଳନୀ ଆୟୋଜିତ ହେବ । ଡିସେମ୍ବର ୩-୪ ତାରିଖ ଦୁଇ ଦିନ ଧରି ଅର୍ଦ୍ଧ-ଭର୍ଚୁଆଲ ମାଧ୍ୟମରେ ଆୟୋଜିତ ହେବାକୁ ଏହି ସମ୍ମିଳନୀର ବିଷୟବସ୍ତୁ ରଖାଯାଇଛି : “ଉତ୍ତମ ପ୍ରଶାସନ ବ୍ୟବସ୍ଥାର ପ୍ରତିଫଳନ”। ଏହି ସମ୍ମିଳନୀର ଉଦଯାପନୀ ଅଧିବେଶନରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ, କେନ୍ଦ୍ର ଶିକ୍ଷା ଏବଂ ଦକ୍ଷତା ବିକାଶ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, କେନ୍ଦ୍ର ମନ୍ତ୍ରୀ ଡ. ଜିତେନ୍ଦ୍ର ସିଂ ଉଦବୋଧନ ଦେବେ।
ଓଡ଼ିଶାର ମୁଖ୍ୟ ଶାସନ ସଚିବ ଶ୍ରୀ ସୁରେଶ ଚନ୍ଦ୍ର ମହାପାତ୍ର ଏବଂ ଡିଏଆରପିଜି ସଚିବ ଶ୍ରୀ ସଞ୍ଜୟ ସିଂ ମଧ୍ୟ ଉଦଘାଟନୀ ଓ ଉଦଯାପନୀ ଅଧିବେଶନରେ ଉପସ୍ଥିତ ରହିବେ। ବିଭିନ୍ନ ଅଧିବେଶନରେ କେନ୍ଦ୍ର ଓ ରାଜ୍ୟ ସରକାରଙ୍କ ସମେତ ନୀତି ଆୟୋଗ ଭଳି ପ୍ରତିଷ୍ଠାନର ବରିଷ୍ଠ ପ୍ରଶାସନିକ ଅଧିକାରୀମାନେ ଅଧିବେଶନରେ ଯୋଗ ଦେଇ ପରସ୍ପର ମଧ୍ୟରେ ବିଚାରବିମର୍ଶ କରିବେ।
ସାଧାରଣ ପ୍ରଶାସନ କ୍ଷେତ୍ରରେ ନବୋନ୍ମେଷ ଆଣିବା, ଜୀବନ ଧାରଣ ମାନରେ ସୁଧାର ଆଣିବା ଲାଗି ଭବିଷ୍ୟତର ଜନ ସମାଧାନ ପ୍ରକ୍ରିୟାରେ ସୁଧାର, ଇ-ଗଭର୍ଣ୍ଣାନ୍ସ, ଡିଜିଟାଲ ଗଭର୍ଣ୍ଣାନ୍ସ ଆଦି କ୍ଷେତ୍ରରେ ଅଭିଜ୍ଞତା ବିନିମୟ ପାଇଁ ଜାତୀୟ ଓ ରାଜ୍ୟ ସ୍ତରୀୟ ସାଧାରଣ ପ୍ରଶାସନ ସଂଗଠନଗୁଡ଼ିକୁ ଗୋଟିଏ ମଞ୍ଚରେ ଏକତ୍ରିତ କରିବା ଏହି ସମ୍ମିଳନୀର ମୁଖ୍ୟ ଉଦ୍ଦେଶ୍ୟ। ଏହି ସମ୍ମିଳନୀରେ ଓଡ଼ିଶା ସମେତ ଅରୁଣାଚଳ ପ୍ରଦେଶ, ଆସାମ, ମେଘାଳୟ, ମଣିପୁର, ସିକିମ, ନାଗାଲାଣ୍ଡ, ମିଜୋରାମ, ତ୍ରିପୁରା, ଝାଡ଼ଖଣ୍ଡ, ବିହାର, ପଶ୍ଚିମବଙ୍ଗ, ଛତିଶଗଡ଼ ଏବଂ ଆନ୍ଧ୍ରପ୍ରଦେଶ ଆଦି ୧୪ ରାଜ୍ୟର ପ୍ରତିନିଧିମାନେ ଅଂଶଗ୍ରହଣ କରିବେ।
ସଂସ୍କୃତି ମନ୍ତ୍ରଣାଳୟ
ନମସ୍ତେ ଯୋଗ ଅଭିଯାନର ଆୟୋଜନ କରି ସଂସ୍କୃତି ମନ୍ତ୍ରଣାଳୟ ପାଳନ କରୁଛି ଆନ୍ତର୍ଜାତିକ ଯୋଗ ଦିବସ 2020
• ଆନ୍ତର୍ଜାତିକ ଯୋଗ ଦିବସ 2020ରେ ସମସ୍ତଙ୍କୁ ସୂର୍ଯ୍ୟ ନମସ୍କାରରେ ଯୋଗ ଦେବାପାଇଁ ପ୍ରହ୍ଲାଦ ସିଂ ପଟେଲଙ୍କ ନିବେଦନ
କେନ୍ଦ୍ର ସଂସ୍କୃତି ଓ ପର୍ଯ୍ୟଟନ ମନ୍ତ୍ରୀ  ଶ୍ରୀ ପ୍ରହ୍ଲାଦ ସିଂ ପଟେଲ କହିଛନ୍ତି ଯେ, ଆନ୍ତର୍ଜାତିକ ଯୋଗ ଦିବସ ଜୁନ 21, 2020ରେ ସେ ପୁରୁଣା କିଲ୍ଲାଠାରେ ସୂର୍ଯ୍ୟ ନମସ୍କାର ପ୍ରଦର୍ଶନ କରିବେ । ସମସ୍ତେ ନିଜ ନିଜ ଘରେ ରହି ସୂର୍ଯ୍ୟ ନମସ୍କାର ପ୍ରଦର୍ଶନ କରି ତାଙ୍କ ସହିତ ଯୋଗଦେବାକୁ ଅନୁରୋଧ କରିଛନ୍ତି । ଶ୍ରୀ ପଟେଲ କହିଛନ୍ତି ଯେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱକୁ ଯୋଗ ଦିବସ ଉପହାର ସ୍ୱରୂପ ଦେଇଛନ୍ତି ଏବଂ ଆମେ ଆମର ଦୈନନ୍ଦିନ ଜୀବନରେ ଯୋଗ ଅଭ୍ୟାସ କରିବା ଉଚିତ ।
ସୋସିଆଲ ମିଡିଆରେ ଶ୍ରୀ ପଟେଲ ଏକ ଭିଡିଓ ବାର୍ତ୍ତା ପୋଷ୍ଟ କରିଛନ୍ତି ଏବଂ ସୋସିଆଲ ମିଡିଆ ପ୍ଲାଟଫର୍ମରେ # 10 ମିଲିୟନ ସୁର୍ଯ୍ୟ ନମସ୍କାର ଏବଂ # ନମସ୍ତେ ଯୋଗ ବ୍ୟବହାର କରି ସେମାନଙ୍କର ସୂର୍ଯ୍ୟ ନମସ୍କାର ଭିଡିଓ ପୋଷ୍ଟ କରିବାକୁ ସମସ୍ତଙ୍କୁ ଅନୁରୋଧ କରିଛନ୍ତି, ଯାହାଦ୍ୱାରା ଏହା ଏକ ଜନ ଆନ୍ଦୋଳନରେ ପରିଣତ ହୋଇପାରିବ ଏବଂ ଏହା ଲୋକଙ୍କ ମଧ୍ୟରେ ସ୍ୱାସ୍ଥ୍ୟ ସଚେତନତା ସୃଷ୍ଟି କରିବ । ସୋସିଆଲ ମିଡିଆରେ ସଂସ୍କୃତି ମନ୍ତ୍ରୀଙ୍କ ଏହି ବାର୍ତ୍ତା ବହୁ ପ୍ରତିକ୍ରିୟା ପାଇବାରେ ଲାଗିଛି । ସେ ଆଶା କରିଛନ୍ତି ଯେ, ଆନ୍ତର୍ଜାତିକ ଯୋଗ ଦିବସ 2020ରେ ପ୍ରାୟ 10 ଲକ୍ଷ ଲୋକ ନିଜ ନିଜ ଘରେ ସୂର୍ଯ୍ୟ ନମସ୍କାର ପ୍ରଦର୍ଶନ କରି ତାଙ୍କ ସହିତ ଯୋଡିହେବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ସକ୍ରିୟ ମାମଲା ହ୍ରାସ ପାଇବାରେ ଲାଗିଛି, ଆଜି ଏହା 2.77 ଲକ୍ଷରେ ପହଞ୍ଚିଛି
ମୋଟ ଆରୋଗ୍ୟ ସଂଖ୍ୟା ସକ୍ରିୟ ମାମଲାଠାରୁ 95 ଲକ୍ଷରୁ ଅଧିକକୁ ଅତିକ୍ରମ କରିଛି
ପ୍ରତି ମିଲିୟନ ଜନସଂଖ୍ୟାରେ ସକ୍ରିୟ ଏବଂ ମୃତ୍ୟୁ ମାମଲା ବିଶ୍ଵର ସବୁଠାରୁ କମ ଭାରତରେ
ଭାରତର ମୋଟ ସକ୍ରିୟ ମାମଲା ହ୍ରାସ ଧାରା ଜାରି ରହିଛି । ଦେଶର ସକ୍ରିୟ ମାମଲା ଆଜି 2,77,301 ରେ ପହଞ୍ଚିଛି । ମୋଟ ପଜିଟିଭ ମାମଲା ମଧ୍ୟରେ ସକ୍ରିୟ ମାମଲାର ଅଂଶ 2.72 ପ୍ରତିଶତକୁ ହ୍ରାସ ପାଇଛି ।
ଗତ 24 ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲା 1,389 ହ୍ରାସ ପାଇଥିବା ରେକର୍ଡ ହୋଇଛି ।
ଏକ ମାସରୁ ଅଧିକ ସମୟ ଧରି ଦୈନିକ ଆରୋଗ୍ୟ ସଂଖ୍ୟା ନୂତନ ମାମଲାଠାରୁ ଅଧିକ ରହିଛି । ଗତ 24 ଘଣ୍ଟା ମଧ୍ୟରେ, ଦେଶରେ 20,021 ଜଣ ବ୍ୟକ୍ତି କୋଭିଡ ସଂକ୍ରମିତ ଥିବା ଜଣାପଡିଛି । ଏହି ସମୟ ମଧ୍ୟରେ 21,131 ରୋଗୀ ନୂତନ ଭାବେ ଆରୋଗ୍ୟ ହୋଇଛନ୍ତି ଯାହା ସକ୍ରିୟ ମାମଲା ହ୍ରାସକୁ ସୁନିଶ୍ଚିତ କରିଛି ।
ମୋଟ ଆରୋଗ୍ୟ ମାମଲା ପାଖାପାଖି 98 ଲକ୍ଷ  କୁ ସ୍ପର୍ଶ କରିଛି । ସେହିଭଳି ଆରୋଗ୍ୟ ହାର ମଧ୍ୟ 95.83 ପ୍ରତିଶତକୁ ବୃଦ୍ଧି ପାଇଛି । ଆରୋଗ୍ୟ ଏବଂ ସକ୍ରିୟ ମାମଲାଗୁଡ଼ିକ ମଧ୍ୟରେ ବ୍ୟବଧାନ କ୍ରମାଗତ ଭାବେ ବୃଦ୍ଧି ପାଉଛି ଏବଂ ଆଜି ଏହି ସଂଖ୍ୟା 95 ଲକ୍ଷ  କୁ ଅତିକ୍ରମ କରିଛି ।
ଯଦି ବିଶ୍ଵ ସ୍ତରରେ ତୁଳନା କରାଯାଏ, ତାହାହେଲେ ପ୍ରତି ମିଲିୟନ ଜନସଂଖ୍ୟାରେ ଭାରତର ମାମଲା ଦୁନିଆର ସର୍ବନିମ୍ନ ଅର୍ଥାତ 7,397 ମଧ୍ୟରେ ରହିଛି । ବିଶ୍ଵ ସ୍ତରର ହାରାହାରି ସଂଖ୍ୟା ହେଉଛି 10,149 । ରୁଷିଆ, ବ୍ରିଟେନ, ଇଟାଲୀ, ବ୍ରାଜିଲ, ଫ୍ରାନ୍ସ ଏବଂ ଆମେରିକା ପରି ଦେଶଗୁଡିକରେ ପ୍ରତି ମିଲିୟନ ଜନସଂଖ୍ୟାରେ ମାମଲା ରହିଛି ଅଧିକ ।
ନୂତନ ଆରୋଗ୍ୟ ମାମଲାର 72.99 ପ୍ରତିଶତ 10 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ କେନ୍ଦ୍ରୀଭୂତ ହୋଇଥିବା ପରିଲକ୍ଷିତ ହୋଇଛି ।
3,463 ନୂତନ ଆରୋଗ୍ୟ ମାମଲା ସହିତ କେରଳ ସର୍ବାଧିକ ଦିନର ଆରୋଗ୍ୟ ରିପୋର୍ଟ କରିଛି । ଗତ 24 ଘଣ୍ଟା ମଧ୍ୟରେ ମହାରାଷ୍ଟ୍ରରେ 2,124 ଲୋକ ସୁସ୍ଥ ହୋଇଥିବା ବେଳେ ଏହାରି ପଛକୁ ପଶ୍ଚିମବଙ୍ଗରୁ 1,740 ଲୋକ ଆରୋଗ୍ୟ ହୋଇଛନ୍ତି ।
ନୂତନ ମାମଲାଗୁଡ଼ିକର 79.61 ପ୍ରତିଶତ 10ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
4,905 ରେ କେରଳ ସର୍ବାଧିକ ଦୈନିକ ନୂତନ ମାମଲା ଚିହ୍ନଟ ହୋଇଥିବା ରିପୋର୍ଟ ଜାରି କରିଛି । ଏହା ପରେ ମହାରାଷ୍ଟ୍ର ଏବଂ ପଶ୍ଚିମବଙ୍ଗ ଯଥାକ୍ରମେ 3,314 ଏବଂ 1,435 ନୂତନ ମାମଲା ଚିହ୍ନଟ ହୋଇଥିବା ଦର୍ଶାଇଛନ୍ତି ।
ଗତ 24 ଘଣ୍ଟା ମଧ୍ୟରେ 279 ଜଣଙ୍କର ମୃତ୍ୟୁ ହୋଇଥିବା ସୂଚନା ମିଳିଛି ।
ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ଦୈନିକ ମୃତ୍ୟୁ ହାର 80.29 ପ୍ରତିଶତ ରହିଛି । ମହାରାଷ୍ଟ୍ରରୁ ସର୍ବାଧିକ 66 ଜଣଙ୍କର ମୃତ୍ୟୁ ହୋଇଥିବା ବେଳେ ପଶ୍ଚିମବଙ୍ଗ ଏବଂ କେରଳରୁ ଯଥାକ୍ରମେ 29 ଏବଂ 25 ଜଣଙ୍କ ମୃତ୍ୟୁ ଘଟିଛି ।
ଭାରତରେ ଦୈନିକ ମୃତ୍ୟୁ ସଂଖ୍ୟା କ୍ରମାଗତ ଭାବେ ହ୍ରାସ ପାଉଛି । ପ୍ରତି ମିଲିୟନ ଜନସଂଖ୍ୟାରେ ଭାରତର ମୃତ୍ୟୁ ସଂଖ୍ୟା 107, ଯାହାକି ବିଶ୍ଵର ସର୍ବନିମ୍ନ । ବିଶ୍ଵର ହାରାହାରି ମୃତ୍ୟୁ ସଂଖ୍ୟା 244 ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ୭୩ ତମ ଗଣତନ୍ତ୍ର ଦିବସରେ ଅଭିନନ୍ଦନ ଜଣାଇ ଥିବାରୁ ପ୍ରଧାନମନ୍ତ୍ରୀ ବିଶ୍ୱ ନେତାମାନଙ୍କୁ ଧନ୍ୟବାଦ ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ୭୩ ତମ ଗଣତନ୍ତ୍ର ଦିବସ ଅବସରରେରେ ଶୁଭେଚ୍ଛା ଜଣାଇଥିବାରୁ ବିଶ୍ୱ ନେତାମାନଙ୍କୁ ଧନ୍ୟବାଦ ଅର୍ପଣ କରିଛନ୍ତି ।
ନେପାଳର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ ପ୍ରଧାନମନ୍ତ୍ରୀ ଶେର ବାହାଦୂର ଦେଓବା ତୁମର ଆନ୍ତରିକ ଶୁଭେଚ୍ଛା ପାଇଁ ଧନ୍ୟବାଦ । ଆମର ସ୍ଥିର ତଥା ଦୃଢ ବନ୍ଧୁତାକୁ ଶକ୍ତି ଯୋଗାଇବା ପାଇଁ ଅେମେ ମିଳିତ ଭାବରେ କାର୍ଯ୍ୟ ଜାରି ରଖିବା ।”
ଭୁଟାନର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ଗଣତନ୍ତ୍ର ଦିବସରେ ତୁମର ଶୁଭେଚ୍ଛା ପାଇଁ ଭୁଟାନ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ । ଭୁଟାନ ସହିତ ଭାରତ ଏହାର ଅନନ୍ୟ ତଥା ଚିରସ୍ଥାୟୀ ବନ୍ଧୁତାକୁ ଗଭୀର ଭାବେ ଗୁରୁତ୍ୱ ଦେଉଛି । ଭୁଟାନର ସରକାର ତଥା ଲୋକଙ୍କ ପାଇଁ ତାସି ଡେଲେକ । ଆମର ସମ୍ପର୍କ ଦୃଢରୁ ଅଧିକ ଦୃଢ ହେବାରେ ଲାଗିଛି ।”
ଶ୍ରୀଲଙ୍କାର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଧନ୍ୟବାଦ ପ୍ରଧାନମନ୍ତ୍ରୀ ରାଜପକ୍ଷେ । ଉଭୟ ଦେଶ ସ୍ୱାଧୀନତାର ୭୫ ବର୍ଷର ମାଇଲଖୁଣ୍ଟ ପାଳନ କରୁଥିବାରୁ ଏହି ବର୍ଷ ସ୍ୱତନ୍ତ୍ର ଅଟେ । ଆମ ଲୋକଙ୍କ ମଧ୍ୟରେ ସମ୍ପର୍କ ଆହୁରି ମଜବୁତ ହେଉ ।”
ଇସ୍ରାଏଲର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ଗଣତନ୍ତ୍ର ଦିବସରେ ଶୁଭେଚ୍ଛା ଜଣାଇଥିବାରୁ ପ୍ରଧାନମନ୍ତ୍ରୀ ନାଫତାଲିବେନେଟଙ୍କୁ ଧନ୍ୟବାଦ । ଗତ ନଭେମ୍ବରରେ ଅନୁଷ୍ଠିତ ଆମର ବୈଠକ ମୋର ମନେ ଅଛି । ମୋର ବିଶ୍ୱାସ ଅଛି ଯେ ଭାରତ-ଇସ୍ରାଏଲ୍ ରଣନୀତିକ ଭାଗିଦାରୀ ଆପଣଙ୍କ ଦୂରଦୃଷ୍ଟି ଆଭିମୁଖ୍ୟରେ ଆଗକୁ ବଢିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶିବମୋଗା ବିମାନ ବନ୍ଦର ବାଣିଜ୍ୟ, ଯୋଗାଯୋଗ ଏବଂ ପର୍ଯ୍ୟଟନକୁ ବୃଦ୍ଧି କରିବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ କର୍ଣ୍ଣାଟକର ଶିବମୋଗା ବିମାନ ବନ୍ଦର ବାଣିଜ୍ୟ, ଯୋଗାଯୋଗ ଏବଂ ପର୍ଯ୍ୟଟନକୁ ବୃଦ୍ଧି କରିବ । ଶ୍ରୀ ମୋଦୀ ଶିବମୋଗା ସଂସଦୀୟ କ୍ଷେତ୍ରର ସାଂସଦ ଶ୍ରୀ ବି ୱାି ରାଘବେନ୍ଦ୍ରଙ୍କ ଟୁଇଟ୍ର ଜବାବ ଦେଇଛନ୍ତି ଯେଉଁଥିରେ ସେ କହିଛନ୍ତି ଯେ ଶିବମୋଗାରେ ବିମାନବନ୍ଦରର ସ୍ୱପ୍ନ ସାକାର ହେଉଛି । ଶିବମୋଗା ବିମାନବନ୍ଦର କେବଳ ଏକ ବିମାନବନ୍ଦର ନୁହେଁ, ବରଂ ମାଲନାଦ ଅଞ୍ଚଳର ରୂପାନ୍ତରର ପ୍ରବେଶ ଦ୍ୱାର ଭାବରେ ନିଜକୁ ପ୍ରତିଷ୍ଠିତ କରିବ ।
ପ୍ରଧାନମନ୍ତ୍ରୀ କର୍ଣ୍ଣାଟକର ହେବାକୁ ଥିବା ଶିବମୋଗା ବିମାନବନ୍ଦର ବିଷୟରେ ଟୁଇଟ୍ କରିଛନ୍ତି;
“ଶିବମୋଗା ବିମାନ ବନ୍ଦର ବାଣିଜ୍ୟ, ଯୋଗାଯୋଗ ଏବଂ ପର୍ଯ୍ୟଟନକୁ ବୃଦ୍ଧି କରିବ ବୋଲି ସେ କହିଛନ୍ତି ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନ ଅଧୀନରେ ଏ ପର୍ଯ୍ୟନ୍ତ ମୋଟ 30.16 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତରେ 64.89 ଲକ୍ଷ ଟିକା ଡୋଜ ବିନିଯୋଗ ହୋଇଛି ।
ଗତ 24 ଘଣ୍ଟା ମଧ୍ୟରେ ଭାରତର ସକ୍ରିୟ କରୋନା ମାମଲା ସଂଖ୍ୟା 54,069 ରହିଛି ।
ଭାରତର ମୋଟ ସକ୍ରିୟ କରୋନା ମାମଲା ସଂଖ୍ୟା 6,27,057କୁ ହ୍ରାସ ପାଇଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,90,63,740 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 68,885 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 42 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 96.61 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 3.04 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.91 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 17 ଦିନ ମଧ୍ୟରେ 5 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 39.78 କୋଟି ପରୀକ୍ଷା କରାଯାଇଛି ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଆଜି ନୂଆଦିଲ୍ଲୀ ଠାରେ ସାଂଘାଇ ସହଯୋଗ ସଂଗଠନ  ଯୁବ ପରିଷଦର ୧୬ ତମ ବୈଠକକୁ ଉଦଘାଟନ କରିଛନ୍ତି ଶ୍ରୀ ଅନୁରାଗ ସିଂହ ଠାକୁର
ଆଜି ଭାରତ ଅଧ୍ୟକ୍ଷତାରେ ନୂଆଦିଲ୍ଲୀ ଠାରେ ହାଇବ୍ରିଡ୍ ମୋଡରେ ସଂଘାଇ ସହଯୋଗ ସଂଗଠନ  ଯୁବ ପରିଷଦର ୧୬ତମ ବୈଠକ ଅନୁଷ୍ଠିତ ହୋଇଥିଲା । ଏସସିଓ ଯୁବ ପରିଷଦ ବୈଠକକୁ କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ଉଦଘାଟନ କରିଛନ୍ତି । ଯୁବ ବ୍ୟାପାର ବିଭାଗ ସଚିବ ସୁଶ୍ରୀ ମିତା ରାଜୀବଲୋଚନ୍ ମୁଖ୍ୟ ଅତିଥି ଏବଂ ଏସସିଓ ସଦସ୍ୟ ରାଷ୍ଟ୍ରର ସମସ୍ତ ପ୍ରତିନିଧିଙ୍କୁ ସ୍ୱାଗତ କରିଥିଲେ ।
ଏହି ବୈଠକରେ ଭାରତ ସରକାରଙ୍କ ଯୁବ ବ୍ୟାପାର ବିଭାଗର ଯୁଗ୍ମ ସଚିବ ଶ୍ରୀ ନୀତେଶ କୁମାର ମିଶ୍ର ଅଧ୍ୟକ୍ଷତା କରିଥିଲେ । ବୈଠକରେ ଦଳଗୁଡିକ ୨୦୨୨-୨୦୨୩ ରେ ଏସସିଓ ଯୁବ ପରିଷଦର ଜାତୀୟ କାର୍ଯ୍ୟକଳାପ ବିଷୟରେ ସୂଚନା ସେୟାର କରିଥିଲେ । ୧୩ ମାର୍ଚ୍ଚ, ୨୦୨୩ ରେ ଭର୍ଚୁଆଲ୍ ମୋଡରେ ଆୟୋଜିତ ହୋଇଥିବା ଏସସିଓ ଯୁବ ସମ୍ମିଳନୀ ଉପରେ ପ୍ରସ୍ତୁତ ରିପୋର୍ଟ “ପ୍ରଭାବଶାଳୀ ଗୋଷ୍ଠି ବିକାଶ କାର୍ଯ୍ୟକଳାପ”ର ବିଷୟବସ୍ତୁ ସମସ୍ତ ଏସ୍ସିଓ ସଦସ୍ୟ ରାଷ୍ଟ୍ରମାନଙ୍କ ଅବଗତ ପାଇଁ ପ୍ରଦାନ କରାଯାଇଥିଲା ।
ସମ୍ମିଳନୀରେ ଅବସରରେ ଅନୁଷ୍ଠିତ ଆଲୋଚନାରେ ଏସସିଓ ସଦସ୍ୟ ରାଷ୍ଟ୍ରର ଯୁବ ପ୍ରତିନିଧୀଙ୍କ ଦ୍ୱାରା ଅଂଶଗ୍ରହଣର ଉଚ୍ଚ ସ୍ତରୀୟ ଆଗ୍ରହ ଥିବା ଦର୍ଶାଯାଇଛି । ଯୁବ ପ୍ରତିନିଧୀମାନେ ସମାଜର ଉନ୍ନତି ପାଇଁ ଗୋଷ୍ଠି ବିକାଶ କାର୍ଯ୍ୟକଳାପରେ ନିୟୋଜିତ ହେବା ଲାଗି ଦେଖାଇଥିବା ଉତ୍ସାହକୁ ମଧ୍ୟ ଦଳମାନେ ଉଲ୍ଲେଖ କରିଛନ୍ତି ।
ଏହି ସମୟ ମଧ୍ୟରେ ଭାରତର ଏସସିଓ ଯୁବ ପରିଷଦର ଜାତୀୟ କାର୍ଯ୍ୟକୁ ଦଳମାନେ ଉଚ୍ଚ ପ୍ରଶଂସା କରିଥିଲେ ଏବଂ ନୂଆଦିଲ୍ଲୀରେ ଅନୁଷ୍ଠିତ ଏସସିଓ ଯୁବ ସମ୍ମିଳନୀ ଏବଂ ଏସସିଓ ଯୁବ ପରିଷଦ ବୈଠକର ଆତିଥ୍ୟ ତଥା ଉଚ୍ଚ ସ୍ତରୀୟ ଆୟୋଜନ ପାଇଁ ଭାରତୀୟ ଦଳକୁ କୃତଜ୍ଞତା ଜଣାଇଥିଲେ ।
୧୪ ମାର୍ଚ୍ଚ, ୨୦୨୩ ରେ ନୂଆଦିଲ୍ଲୀ ଠାରେ ଋଷ ଏବଂ ଚୀନ ଭାଷାରେ ଆଠଟି କପିରେ ଏହି ପ୍ରୋଟୋକଲ୍ ସ୍ୱାକ୍ଷରିତ ହୋଇଥିଲା ।
ଏସସିଓ ହେଉଛି ଏକ ସ୍ଥାୟୀ ଆନ୍ତଃ ସରକାରୀ ସଂଗଠନ ଯାହାକି ୨୦୦୧ ରେ ପ୍ରତିଷ୍ଠିତ ହୋଇଥିଲା । ଏସ୍ସିଓରେ ଆଠଟି ସଦସ୍ୟ ରାଷ୍ଟ୍ର ରହିଛନ୍ତି ଯଥା ଭାରତ, କାଜାଗସ୍ତାନ, ଚୀନ୍, କିର୍ଗିଜିସ୍ତାନ, ପାକିସ୍ତାନ, ଋଷ, ତାଜାଗିସ୍ତାନ ଏବଂ ଉଜବେକିସ୍ତାନ । ୯ ଜୁନ୍, ୨୦୧୭ ରେ ଭାରତ ଏସ୍ସିଓ ର ପୂର୍ଣ୍ଣ ସଦସ୍ୟ ହୋଇଥିଲା । ଚାରୋଟି ପର୍ଯ୍ୟବେକ୍ଷକ ରାଷ୍ଟ୍ର ଆଫଗାନିସ୍ତାନ, ବେଲାଋଷ, ଇରାନ ଏବଂ ମୋଙ୍ଗୋଲିଆ ଅଛନ୍ତି । ଏସ୍ସିଓ ର ସରକାରୀ କାର୍ଯ୍ୟ ଭାଷା ହେଉଛି ଚାଇନିଜ୍ ଏବଂ ଋଷିଆନ୍ ।
HS
(Visitor Counter : 76
ଯୋଗାଯୋଗ ମନ୍ତ୍ରଣାଳୟ
ଇଣ୍ଡିଆ ପୋଷ୍ଟ ନାମରେ ପୁରସ୍କାର ଜିତିବା ନେଇ ନକଲି ୱେବସାଇଟ୍
ଗତ କିଛିଦିନ ହେଲା ଦେଖାଯାଉଛି ଯେ ଇଣ୍ଡିଆ ପୋଷ୍ଟ ନାମରେ ବିଭିନ୍ନ ପ୍ରକାର ୟୁଆରଏଲ ଏବଂ ୱେବସାଇଟରେ ସର୍ଭେ, କୁଇଜ୍ ଆଦି ମାଧ୍ୟମରେ ପୁରସ୍କାର ଜିତିଥିବା ମିଥ୍ୟା ଧୋକାବାଜୀପୂର୍ଣ୍ଣ ମେସେଜ ସବୁ ଘୂରିବୁଲୁଛି । ଏଗୁଡ଼ିକ ମୁଖ୍ୟତଃ ହ୍ୱାଟ୍ସଆପ, ଇନଷ୍ଟାଗ୍ରାମ, ଇମେଲ, ଏସ.ଏମ.ଏସ ଆଦି ମାଧ୍ୟମରେ ଲୋକଙ୍କ ନିକଟକୁ ଆସୁଛି ।
ଇଣ୍ଡିଆ ପୋଷ୍ଟ ପକ୍ଷରୁ ଏଭଳି କୌଣସି ସର୍ଭେ ପୁରସ୍କାର ଘୋଷଣା, ରିହାତି, ବୋନସ ଆଦିର ଘୋଷଣା କରାଯାଇ ନାହିଁ କିମ୍ବା ସେଭଳି ୱେବସାଇଟ ନାହିଁ । ଲୋକମାନେ ଏଭଳି ବିଭ୍ରାନ୍ତିକର ସୂଚନା ଠାରୁ ସତର୍କ ହୋଇ ରହିବା ପାଇଁ ଇଣ୍ଡିଆ ପୋଷ୍ଟ ବିଜ୍ଞପ୍ତି ଜାରି କରିଛି । ଏଭଳି ତଥ୍ୟକୁ ବିଶ୍ୱାସ ନ କରିବା, ଏଥିରେ ଉତ୍ତର ନ ଦେବା କିମ୍ବା ଏହାକୁ ଅନ୍ୟମାନଙ୍କ ନିକଟକୁ ନ ପଠାଇବା ପାଇଁ ମଧ୍ୟ ସତର୍କ କରାଇ ଦିଆଯାଇଛି । ଜନ୍ମ ତାରିଖ, ମୋବାଇଲ ନମ୍ବର, ଓଟିପି, ବ୍ୟାଙ୍କ ଏକାଉଣ୍ଟ ନମ୍ବର ଆଦି ନିଜର ବ୍ୟକ୍ତିଗତ ତଥ୍ୟ କାହାରିକୁ ନ ଦେବା ପାଇଁ କୁହାଯାଇଛି ।
ଏହି ନକଲି ୱେବସାଇଟ, ୟୁଆରଏଲ ଲିଙ୍କ୍ ଆଦି ବିରୁଦ୍ଧରେ ଇଣ୍ଡିଆ ପୋଷ୍ଟ ଉପଯୁକ୍ତ ପଦକ୍ଷେପ ନେଉଛି । ଏସବୁକୁ ବିଶ୍ୱାସ ନ କରିବା ପାଇଁ ଲୋକଙ୍କୁ ସତର୍କ କରାଇ ଦିଆଯାଉଛି ।
ବିଭିନ୍ନ ସାମାଜିକ ଗଣମାଧ୍ୟମରେ ଇଣ୍ଡିଆ ପୋଷ୍ଟ ଏବଂ ପତ୍ର ସୂଚନା କାର୍ଯ୍ୟାଳୟ ନକଲି ୱେବସାଇଟ ଏବଂ ପୁରସ୍କାର ଘୋଷଣା ସମ୍ପର୍କରେ ଲୋକଙ୍କୁ ସଚେତନ କରୁଛି ।
SSD/MB
(Visitor Counter : 137
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଶିକ୍ଷା ମନ୍ତ୍ରଣାଳୟ ଜାତୀୟ ସଫଳତା ସର୍ଭେ  2021 ରିପୋର୍ଟ ପ୍ରକାଶ କରିଛନ୍ତି
ଉଭୟ ଗ୍ରାମାଞ୍ଚଳ ଏବଂ ସହରାଞ୍ଚଳର 720 ଜିଲ୍ଲାର 1.18 ଲକ୍ଷ ବିଦ୍ୟାଳୟର ପ୍ରାୟ 34 ଲକ୍ଷ ଛାତ୍ର ଏନଏଏସ୍ 2021 ରେ ଅଂଶଗ୍ରହଣ କରିଥିଲେ
ବିଦ୍ୟାଳୟ ଶିକ୍ଷା ଏବଂ ସାକ୍ଷରତା ବିଭାଗ, ଶିକ୍ଷା ମନ୍ତ୍ରଣାଳୟ ଆଜି ଜାତୀୟ ସଫଳତା ସର୍ଭେ  2021 ରିପୋର୍ଟ ପ୍ରକାଶ କରିଛି ଯାହାକି ତୃତୀୟ, ପଞ୍ଚମ, ଅଷ୍ଟମ ଶ୍ରେଣୀରେ ପିଲାମାନଙ୍କର ଶିକ୍ଷଣ ଦକ୍ଷତାର ବିସ୍ତୃତ ମୂଲ୍ୟାଙ୍କନ ସର୍ଭେ କରି ଦେଶରେ ବିଦ୍ୟାଳୟ ଶିକ୍ଷା ବ୍ୟବସ୍ଥାର ଆକଳନ କରିଛି। ଏହାକୁ ତିନି ବର୍ଷର ଅବଧି ସହିତ କରାଯାଇଥିଲା। ଏହା ବିଦ୍ୟାଳୟ ଶିକ୍ଷା ବ୍ୟବସ୍ଥାର ସାମଗ୍ରିକ ମୂଲ୍ୟାଙ୍କନକୁ ପ୍ରତିଫଳିତ କରିଥାଏ। ଶେଷ ଏନଏଏସ୍ 2017 ରେ ଅନୁଷ୍ଠିତ ହୋଇଥିଲା।
ଏନଏଏସ୍ 2021 କୁ 12.11.2021 ରେ ସର୍ବ ଭାରତୀୟ ସ୍ତରରେ କରାଯାଇଥିଲା ଏବଂ ଏଥିରେ  ସରକାରୀ ବିଦ୍ୟାଳୟ   ସରକାରୀ ସହାୟତାପ୍ରାପ୍ତ ବିଦ୍ୟାଳୟ; ଏବଂ  ଘରୋଇ ଅଣସହାୟତାପ୍ରାପ୍ତ ବିଦ୍ୟାଳୟଗୁଡ଼ିକୁ ଅନ୍ତର୍ଭୁକ୍ତ କରାଯାଇଥିଲା। ଏଥିରେ ଅନ୍ତର୍ଭୁକ୍ତ କରାଯାଇଥିବା ବିଷୟଗୁଡ଼ିକ ହେଉଛି ଶ୍ରେଣୀ 3 ଏବଂ 5 ପାଇଁ ଭାଷା, ଗଣିତ ଏବଂ ଇଭିଏସ୍; ଶ୍ରେଣୀ 8 ପାଇଁ ଭାଷା, ଗଣିତ, ବିଜ୍ଞାନ ଏବଂ ସାମାଜିକ ବିଜ୍ଞାନ ଏବଂ 10ମ ଶ୍ରେଣୀ ପାଇଁ ଭାଷା, ଗଣିତ, ବିଜ୍ଞାନ, ସାମାଜିକ ବିଜ୍ଞାନ ଏବଂ ଇଂରାଜୀ।
ଉଭୟ ଗ୍ରାମାଞ୍ଚଳ ତଥା ସହରାଞ୍ଚଳର 720 ଜିଲ୍ଲାର 1.18 ଲକ୍ଷ ବିଦ୍ୟାଳୟର ପ୍ରାୟ 34 ଲକ୍ଷ ଛାତ୍ର ଏନଏଏସ 2021 ରେ ଅଂଶଗ୍ରହଣ କରିଛନ୍ତି। ଜାତୀୟ ରିପୋର୍ଟ କାର୍ଡ ପ୍ରକାଶ ପାଇଛି ଏବଂ ଏହାକୁ nas.gov.in ରେ ସର୍ବସାଧାରଣ ଡୋମେନରେ ସ୍ଥାନିତ କରାଯାଇଛି। ଏହା ଉପଯୁକ୍ତ ସ୍ତରରେ ଫଳାଫଳ ଏବଂ ପ୍ରତିକାର କାର୍ଯ୍ୟର ବିଶ୍ଳେଷଣକୁ ସକ୍ଷମ କରିବ।
ଏନଏଏସ 2021 ର ଉଦ୍ଦେଶ୍ୟ ହେଉଛି ପିଲାମାନଙ୍କର ଅଗ୍ରଗତି ଏବଂ ଶିକ୍ଷଣ ଦକ୍ଷତାକୁ ଶିକ୍ଷା ବ୍ୟବସ୍ଥାର ଦକ୍ଷତାର ସୂଚକ ଭାବରେ ମୂଲ୍ୟାଙ୍କନ କରିବା, ଯାହା ଦ୍ବାରା ବିଭିନ୍ନ ସ୍ତରରେ ପ୍ରତିକାର ପାଇଁ ଉପଯୁକ୍ତ ପଦକ୍ଷେପ ଗ୍ରହଣ କରାଯିବ। ଏହା ଶିକ୍ଷଣରେ ଥିବା ବ୍ୟବଧାନଗୁଡିକୁ ଦୂର କରିବାରେ ସାହାଯ୍ୟ କରିବ ଏବଂ ଏନଏଏସ୍ 2021 ତଥ୍ୟ ଉପରେ ଆଧାର କରି ଶିକ୍ଷଣ ସ୍ତରର ଉନ୍ନତି ଏବଂ ଦୀର୍ଘକାଳୀନ, ମଧ୍ୟମ ଏବଂ ସ୍ୱଳ୍ପ ମିଆଦି ହସ୍ତକ୍ଷେପ ମାଧ୍ୟମରେ ରାଜ୍ୟ / କେନ୍ଦ୍ର ଶାସିତ ଅଞ୍ଚଳର ସରକାରଙ୍କୁ ସହାୟତା କରିବ ।
ପ୍ରଶ୍ନପତ୍ର ସହିତ କୃତିତ୍ୱ ପରୀକ୍ଷା, ଯଥା, ଛାତ୍ର ପ୍ରଶ୍ନପତ୍ର, ଶିକ୍ଷକ ପ୍ରଶ୍ନପତ୍ର ଏବଂ ବିଦ୍ୟାଳୟ ପ୍ରଶ୍ନପତ୍ର ଏନସିଇଆରଟି ଦ୍ବାରା 22 ଟି ବିଭିନ୍ନ ଭାଷାରେ ବିକଶିତ ଏବଂ ଅନୁବାଦ କରାଯାଇଥିଲା। ଦେଶବ୍ୟାପୀ ଏହି ସର୍ବେକ୍ଷଣ ସିବିଏସ୍ଇ ଦ୍ୱାରା ଏକ ସମୟରେ ଗୋଟିଏ ଦିନରେ ପରିଚାଳିତ ହୋଇଥିଲା। ନ୍ୟାସନାଲ ଇନଫରମେଟିକ୍ସ ସେଣ୍ଟର  ଦ୍ୱାରା ପରିକଳ୍ପିତ ଏବଂ ବିକଶିତ ଟେକ୍ନୋଲୋଜି ପ୍ଲାଟଫର୍ମ ମାଧ୍ୟମରେ ଏହି ସର୍ଭେ ପରିଚାଳନା କରାଯାଇଥିଲା।
ଶ୍ରେଣୀ 3, 5, 8 ଏବଂ 10 ର ଶେଷରେ ଶିକ୍ଷଣ ଫଳାଫଳର ଛାତ୍ର କୃତିତ୍ୱ ହାସଲ କରିବାକୁ, ମଲଟିପଲ୍ ଚଏସ୍ ପ୍ରଶ୍ନ  କୁ ନେଇ ଏକ ଓଏମଆର ଆଧାରିତ ପରୀକ୍ଷା କରାଯାଇଥିଲା। ଏହା ବିଦ୍ୟାଳୟର ଶିକ୍ଷାର ବିଭିନ୍ନ ସ୍ତରରେ ଛାତ୍ରମାନଙ୍କ ଦ୍ୱାରା ହାସଲ କରାଯାଇଥିବା ଦକ୍ଷତା ଏବଂ ବ୍ୟବସ୍ଥାକୁ ସୁଚିନ୍ତିତ ଭାବରେ ବିକଶିତ ଏବଂ କ୍ଷେତ୍ର ପରୀକ୍ଷିତ ଆଇଟମ୍ ମାଧ୍ୟମରେ ମୂଲ୍ୟାଙ୍କନ କରିଥାଏ।
ଲିଙ୍ଗ , କ୍ଷେତ୍ର , ବିଦ୍ୟାଳୟ ପରିଚାଳନା  ଏବଂ ସାମାଜିକ ଗୋଷ୍ଠୀ , ଅନୁସୂଚୀତ ଜନଜାତି , ଅନ୍ୟାନ୍ୟ ପଛୁଆ ବର୍ଗ  ଓ ସାଧାରଣ ବର୍ଗ ଦ୍ୱାରା ଭିନ୍ନ ଭିନ୍ନ ମାଧ୍ୟମରେ ଏହି ରିପୋର୍ଟ ଉପରେ ଆଧାରିତ ।
BS
(Visitor Counter : 153
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟର ସଚିବ ଭାବେ ଇନ୍ଦୁ ଶେଖର ଚତୁର୍ବେଦୀଙ୍କ ଦାୟିତ୍ଵ ଗ୍ରହଣ
ଶ୍ରୀ ଇନ୍ଦୁ ଶେଖର ଚତୁର୍ବେଦୀ  ଆଜି ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟର ସଚିବ ଭାବେ ଦାୟିତ୍ଵ ଗ୍ରହଣ କରିଛନ୍ତି । ଶ୍ରୀ ଚତୁର୍ବେଦୀ 1987 ବ୍ୟାଚ ଝାଡଖଣ୍ଡ କ୍ୟାଡରର ଆଇଏଏସ ଅଧିକାରୀ । ସେ ଏହି ମନ୍ତ୍ରଣାଳୟର ସଚିବ ଥିବା ଶ୍ରୀ ଆନନ୍ଦ କୁମାରଙ୍କ ଉତ୍ତରାଧିକାରୀ ହୋଇଛନ୍ତି, ଯିଏକି ପୂର୍ବରୁ ସଂସ୍କୃତି ମନ୍ତ୍ରଣାଳୟର ଦାୟିତ୍ୱ ଗ୍ରହଣ କରିଛନ୍ତି ।
ଆନୁଷ୍ଠାନିକ ଭାବେ ଦାୟିତ୍ୱ ଗ୍ରହଣ କରିବା ପରେ ଶ୍ରୀ ଚତୁର୍ବେଦୀ ମନ୍ତ୍ରଣାଳୟର ବରିଷ୍ଠ ଅଧିକାରୀମାନଙ୍କୁ ଭେଟିଥିଲେ ଏବଂ ମନ୍ତ୍ରଣାଳୟ ସମ୍ମୁଖରେ ଥିବା କାର୍ଯ୍ୟ ଏବଂ ପ୍ରସଙ୍ଗଗୁଡ଼ିକର ହିସାବ ରଖିଥିଲେ ।
ଏହି ନିଯୁକ୍ତି ପୂର୍ବରୁ ଶ୍ରୀ ଚତୁର୍ବେଦୀ ଝାଡଖଣ୍ଡ ସରକାରଙ୍କ ପରିବେଶ ଓ ଜଙ୍ଗଲ ମନ୍ତ୍ରଣାଳୟର ଅତିରିକ୍ତ ମୁଖ୍ୟ ସଚିବ ତଥା ଅତିରିକ୍ତ ସଚିବ  ଭାବରେ କାର୍ଯ୍ୟ କରୁଥିଲେ ।
ଶ୍ରୀ ଚତୁର୍ବେଦୀ ଆଇଆଇଟି-କାନପୁରରୁ ଇଲେକ୍ଟ୍ରିକାଲ୍ ଇଞ୍ଜିନିୟରିଂରେ ବି.ଟେକ ଏବଂ ହାର୍ଭାର୍ଡ ବିଶ୍ୱବିଦ୍ୟାଳୟରୁ ଅନ୍ତର୍ଜାତୀୟ ବିକାଶରେ ପି.ଜି. ଡିଗ୍ରୀ ହାସଲ କରିଛନ୍ତି । ସେ ଝାଡଖଣ୍ଡ ଏବଂ କେନ୍ଦ୍ର ସରକାରଙ୍କ ବିଭିନ୍ନ ପଦ ପଦବୀରେ କାର୍ଯ୍ୟ କରିଛନ୍ତି । ସେ ମଧ୍ୟ ଅର୍ଥ ମନ୍ତ୍ରଣାଳୟ ଅଧିନସ୍ଥ ଅର୍ଥନୈତିକ ବ୍ୟାପାର ବିଭାଗର ଯୁଗ୍ମ ସଚିବ ରୂପେ କାର୍ଯ୍ୟ କରିଛନ୍ତି । ଯୋଜନା ଆୟୋଗ, କୃଷି ମନ୍ତ୍ରଣାଳୟ ଏବଂ କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ ଭଳି ଅନ୍ୟ ବିଭାଗଗୁଡିକରେ କାର୍ଯ୍ୟ କରିବାର ତାଙ୍କର ବ୍ୟାପକ ଅଭିଜ୍ଞତା ରହିଛି । ଶ୍ରୀ ଚତୁର୍ବେଦୀ ଆର୍ଥିକ ପରିଚାଳନା, କମ୍ୟୁନିଟି ମୋବିଲାଇଜେସନ ଏବଂ ଅଂଶଗ୍ରହଣକାରୀ ପରିଚାଳନା କୌଶଳ ଉପରେ ମଧ୍ୟ ତାଲିମ ନେଇଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସଂକ୍ଷେପରେ ଦେଶରେ କରୋନାର ସତ୍ୟତମ ସ୍ଥିତି
ସମଗ୍ର ଦେଶରେ କରୋନା ନିୟନ୍ତ୍ରଣ କାର୍ଯ୍ୟକ୍ରମ ଅଧିନରେ ଦେଶବ୍ୟାପି ଟିକାଦାନ କାର୍ଯ୍ୟକ୍ରମ ଚାଲୁ ରହିଛି । ଏ ପର୍ଯ୍ୟନ୍ତ ୧୭୯.୭୨ କୋଟି ଡୋଜ୍ ଟିକା ଦିଆଯାଇ ସାରିଲାଣି । ସର୍ବଶେଷ ତଥ୍ୟ ଅନୁଯାୟୀ ଦେଶରେ ୪୨,୨୧୯ ଜଣ ସକ୍ରିୟ ରୋଗୀ ଅଛନ୍ତି । ଦେଶରେ ରୋଗୀଙ୍କ ହାର ଠ.୧ଠ ଶତାଂଶ ରହିଛି । ରୋଗୀଙ୍କର ଆରୋଗ୍ୟ ହାର ୯୮.୭ଠ ଶତାଂଶ ଅଛି । ଗତ ୨୪ ଘଣ୍ଟା ମଧ୍ୟରେ ୬,୨ଠ୮ ରୋଗୀ ଆରୋଗ୍ୟ ଲାଭ କରିଛନ୍ତି । ଏ ପର୍ଯ୍ୟନ୍ତ ୪,୨୪,୨୬,୩୨୮ ଜଣ ସମଗ୍ର ଦେଶରେ ଆରୋଗ୍ୟ ଲାଭ କରିସାରିଲେଣି । ଗତ ୨୪ ଘଣ୍ଟା ମଧ୍ୟରେ ୪,୧୯୪ ଜଣ ନୂଆ ସଂକ୍ରମିତ ହୋଇଛନ୍ତି ।
ବର୍ତ୍ତମାନ ଦୈନିକ ସଂକ୍ରମିତ ହାର ୦.୫୨ ଶତାଂଶ ଏବଂ ସାପ୍ତାହିକ ସଂକ୍ରମଣ ହାର ୦.୫୫ ଶତାଂଶ ରହିଛି । ଗତ ୨୪ ଘଣ୍ଟାରେ ୮,୧୨,୩୬୫ଟି ନମୁନା ପରୀକ୍ଷାକୁ ମିଶାଇ ମୋଟ ୭୭.୬୮ କୋଟି ନମୁନା ପରୀକ୍ଷା ହୋଇ ସାରିଲାଣି ।
SSD/MB
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଭାରତୀୟ ଜାତୀୟ ରାଜପଥ ପ୍ରାଧିକରଣ ତରଫରୁ ଆଜାଦି କା ଅମୃତ ମହୋତ୍ସବ ପାଳନ ଅବସରରେ ବୃକ୍ଷରୋପଣ କାର୍ଯ୍ୟକ୍ରମ
ଜାତୀୟ ରାଜପଥ ପ୍ରାଧିକରଣ ପକ୍ଷରୁ ସ୍ୱାଧୀନତାର ୭୫ବର୍ଷ ପୂର୍ତ୍ତି ଉପଲକ୍ଷେ ଆଜାଦି କା ଅମୃତ ମହୋତ୍ସବ ପାଳନ ଅବସରରେ ଏକ ବିଶେଷ ବୃକ୍ଷରୋପଣ କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି । ଏହି ପରିପ୍ରେକ୍ଷୀରେ ଗୋଟିଏ ଦିନରେ ଏକାକାଳୀନ ଜାତୀୟ ରାଜପଥର ଚାରୋଟି ସ୍ଥାନରେ ପ୍ରାୟ ୧୦୦୦ରୁ ଅଧିକ ବୃକ୍ଷରୋପଣ କରାଯାଇଛି । ଏ ପ୍ରକାର ଅଭିଯାନ ରାଷ୍ଟ୍ରବ୍ୟାପୀ ୧୦୦ଟି ଭିନ୍ନଭିନ୍ନ ସ୍ଥାନରେ ସଂଗଠିତ ହେଉଛି । ଓଡିଶାର ବ୍ରାହ୍ମଣୀ ବାଏପାସର ରାଜାମୁଣ୍ଡା, ଟାଙ୍ଗି-ଭୁବନେଶ୍ୱର, ବାହାରଗୋଡା-ସିଙ୍ଗେଡା ଏବଂ ତେଲେଇବଣୀ-ସମ୍ବଲପୁର ଅଞ୍ଚଳରେ ଅନୁଷ୍ଠିତ ଏହି ମେଗା କାର୍ଯ୍ୟକ୍ରମରେ ଜାତୀୟ ରାଜପଥ ପ୍ରାଧିକରଣର ମୁଖ୍ୟ କାର୍ଯ୍ୟାଳୟ ନୂଆଦିଲ୍ଲୀର ଅଧିକାରୀଙ୍କ ସମେତ ସ୍ଥାନୀୟ ଅଧିକାରୀମାନେ ଉପସ୍ଥିତ ଥିଲେ । ସମ୍ବନ୍ଧିତ ପ୍ରକଳ୍ପ ନିର୍ଦ୍ଦେଶକମାନଙ୍କ ଦ୍ୱାରା ଏହି କାର୍ଯ୍ୟକ୍ରମ ଆୟୋଜିତ ହୋଇଥିଲା । ଏହା ବ୍ୟତୀତ ପିଆଇୟୁ-କେନ୍ଦୁଝର ଏବଂ ଭୁବନେଶ୍ୱରରେ ମଧ୍ୟ ସିଙ୍ଗେଡା-ବିଂଝାବାହଲ, ପାଣିକୋଇଲି-ରିମୁଲି ଏବଂ ଭୁବନେଶ୍ୱର-ପୁରୀ ଜାତୀୟ ରାଜପଥରେ ମଧ୍ୟ ବୃକ୍ଷରୋପଣ କାର୍ଯ୍ୟକ୍ରମ ଆୟୋଜିତ ହୋଇଛି । ସ୍ଥାନୀୟ ସ୍କୁଲ ଏବଂ କଲେଜର ଛାତ୍ରଛାତ୍ରୀମାନଙ୍କୁ ମଧ୍ୟ ସେମାନଙ୍କର ସାମାଜିକ, ବ୍ୟକ୍ତିଗତ ଓ ବୌଦ୍ଧିକ ବିକାଶର ଉନ୍ନତି ପାଇଁ ଏହି ସଚେତନତାଧର୍ମୀ କାର୍ଯ୍ୟକ୍ରମରେ ଅଂଶଗ୍ରହଣ କରିବାକୁ ପ୍ରେରିତ କରାଯାଇଥିଲା । ଏଥିସହ ସ୍ଥାନୀୟ ଲୋକମାନେ ମଧ୍ୟ ଅତ୍ୟନ୍ତ ଉତ୍ସାହର ସହ ଏହି ବୃକ୍ଷରୋପଣ କାର୍ଯ୍ୟକ୍ରମରେ ଭାଗ ନେଇ ଚାରାରୋପଣରେ ପରସ୍ପରକୁ ସାହାଯ୍ୟ କରିଥିଲେ । ଏନ୍ଏଚଏଆଇର ବୃକ୍ଷରୋପଣ କାର୍ଯ୍ୟକ୍ରମରେ ଉଭୟ ସଡ଼କ ପାର୍ଶ୍ଵ ଏବଂ ମଧ୍ୟବର୍ତ୍ତୀ ସ୍ଥାନ ଅନ୍ତର୍ଭୁକ୍ତ । ଏହି କାର୍ଯ୍ୟକ୍ରମର ମୂଳ ଉଦ୍ଦେଶ୍ୟ ହେଉଛି ପରିବେଶ ପ୍ରଦୂଷଣ, ମୃତ୍ତିକା ଅବକ୍ଷୟ, ବିଶ୍ୱ ତାପନ ହ୍ରାସ ସହ ଜାତୀୟ ରାଜପଥ କଡ଼ରେ ପ୍ରକୃତିର ସୁନ୍ଦରତା ଓ ସନ୍ତୁଳନକୁ ବଜାୟ ରଖିବା । ବୃକ୍ଷଗୁଡ଼ିକ ମଧ୍ୟ ଯାନବାହନରୁ ନିର୍ଗତ ବିଷାକ୍ତ ଧୁଆଁ ଓ ଧୂଳିକୁ ଅବଶୋଷଣ କରିବା ସହ ପ୍ରଦୂଷଣ ହ୍ରାସ କରିବାରେ ସାହାଯ୍ୟ କରିବେ । ଲିମ୍ବ, ମହାଲିମ୍ବ, ଆଲଷ୍ଟୋନିଆ, ଟର୍ମିନାଲିଆ, ଲ୍ୟାଗରଷ୍ଟ୍ରୋମିଆ ଇତ୍ୟାଦି ଜାତୀୟ ଦୀର୍ଘ ଏବଂ ହୃଷ୍ଟପୃଷ୍ଟ ଚାରାଗୁଡ଼ିକ ଶବ୍ଦରୋଧୀ ଏବଂ ରାସ୍ତାରୁ ଧୂଳି ଅବଶୋଷଣକାରୀ ଭାବେ କାମ କରିଥାନ୍ତି । ମଧ୍ୟମ ପ୍ରଜାତିର ଚାରା ଯଥା ବୌଗେନଭିଲେଆ, ସିଜେଲପିନିଆ ଓ ଟେକୋମା ରାତିରେ ବିପରିତ ଦିଗରୁ ଆସୁଥିବା ଅତ୍ୟୁଜ୍ଜ୍ୱଳ ଆଲୋକକୁ ଅବରୋଧ କରିବା ସହ ଯାତ୍ରୀମାନଙ୍କୁ ସୁନ୍ଦର ଦୃଶ୍ୟ ପ୍ରଦାନ କରିଥାନ୍ତି । ଏହି ଦିନିକିଆ କାର୍ଯ୍ୟକ୍ରମ ଅପରାହ୍ଣ ୪ଟା ସୁଦ୍ଧା ଶେଷ ହୋଇଥିଲା । ତେବେ ବାର୍ଷିକ ବୃକ୍ଷରୋପଣ କ୍ରିୟା ଯୋଜନା ୨୦୨୨-୨୩ର କାର୍ଯ୍ୟନ୍ୱୟନ ଦେଶର ବିଭିନ୍ନ ସ୍ଥାନରେ ଚଳିତ ବର୍ଷ ମୌସୁମୀ ଶେଷ ପର୍ଯ୍ୟନ୍ତ ଜାରୀ ରହିବ । ଏନ୍ଏଚ୍ଏଆଇ ଓଡ଼ିଶାରେ ଚଳିତ ବିତ୍ତୀୟ ବର୍ଷ ୨୦୨୨-୨୩ରେ ଉଭୟ ମାର୍ଗରେ ତଥା ମଧ୍ୟାଞ୍ଚଳରେ ୩,୩୨,୧୦୦ ଟି ଚାରା ଲଗାଯିବାରକୁ ଲକ୍ଷ୍ୟ ଧାର୍ଯ୍ୟ କରିଥିଲା, ତନ୍ମଧ୍ୟରୁ ବର୍ତ୍ତମାନ ସୁଦ୍ଧା ୧,୨୫,୦୦୦ଟି ଚାରା ଏହି ବୃହତ୍ ଅଭିଯାନରେ ରୋପଣ କରାଯାଇଥିବା ଭାରତୀୟ ଜାତୀୟ ରାଜପଥ ପ୍ରାଧିକରଣର ମୁଖ୍ୟ ମହାପ୍ରବନ୍ଧକ ତଥା ଆଂଚଳିକ ଅଧିକାରୀ, ଓଡିଶା, ଡଃ ରାମ ପ୍ରସାଦ ପଣ୍ଡାଙ୍କଠାରୁ ପ୍ରକାଶ । ଅଧିକ ସୂଚନା ଦେଇ ସେ କହିଛନ୍ତି ଯେ ଓଡ଼ିଶାରେ ଏନ୍ଏଚ୍ଏଆଇ ପକ୍ଷରୁ ବିଗତ ଦୁଇ ବିତ୍ତୀୟ ବର୍ଷ ଯଥା ୨୦୨୦-୨୧ ଓ ୨୦୨୧-୨୨ରେ ଯଥାକ୍ରମେ ୧,୯୨,୬୧୧ ଏବଂ ୩,୭୮,୦୦୦ଟି ଚାରା ରୋପଣ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୫୦ତମ ବିଜୟ ଦିବସ ଅବସରରେ ମୁକ୍ତିଯୋଦ୍ଧା, ବୀରାଙ୍ଗନା ଓ ଭାରତୀୟ ସଶସ୍ତ୍ର ସେନାର ବୀରତ୍ୱ ଓ ବଳିଦାନକୁ ସ୍ମରଣ କଲେ ପ୍ରଧାନମନ୍ତ୍ରୀ
୫୦ତମ ବିଜୟ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୁକ୍ତିଯୋଦ୍ଧା, ବୀରାଙ୍ଗନା ଓ ସାହସୀ ଭାରତୀୟ ସଶସ୍ତ୍ର ସେନାର ବୀରତ୍ୱ ଓ ବଳିଦାନକୁ ସ୍ମରଣ କରିଛନ୍ତି । ଏହି ଅବସରରେ ରାଷ୍ଟ୍ରପତି ଜୀଙ୍କ ଢାକାରେ ଉପସ୍ଥିତି ପ୍ରତ୍ୟେକ ଭାରତୀୟଙ୍କ ପାଇଁ ବେଶ ଗୁରୁତ୍ୱ ବହନ କରେ ବୋଲି ଶ୍ରୀ ମୋଦୀ କହିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“୫୦ତମ ବିଜୟ ଦିବସ ଅବସରରେ ମୁକ୍ତିଯୋଦ୍ଧା, ବୀରାଙ୍ଗନା ଓ ସାହସୀ ଭାରତୀୟ ସଶସ୍ତ୍ର ସେନାର ବୀରତ୍ୱ ଓ ବଳିଦାନକୁ ସ୍ମରଣ କରୁଛି । ଆମେ ଏକାଠି ଲଢି ଦମନକାରୀ ଶକ୍ତିକୁ ପରାସ୍ତ କରିଥିଲୁ । ରାଷ୍ଟ୍ରପତି ଜୀଙ୍କ ଢାକାରେ ଉପସ୍ଥିତି ପ୍ରତ୍ୟେକ ଭାରତୀୟଙ୍କ ପାଇଁ ବେଶ ଗୁରୁତ୍ୱ ବହନ କରେ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜିଇଏମ୍ ପ୍ଲାଟଫର୍ମରେ ଯେଉଁମାନେ ସେମାନଙ୍କର ଉତ୍ପାଦ ପ୍ରଦର୍ଶନ କରୁଛନ୍ତି ସେମାନଙ୍କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ଜିଇଏମ୍ ପ୍ଲାଟଫର୍ମ ମୋଟ ୧ ଲକ୍ଷ କୋଟି ଟଙ୍କାର ବ୍ୟବସାୟକୁ ଅତିକ୍ରମ କରିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜିଇଏମ ପ୍ଲାଟଫର୍ମରେ ସେମାନଙ୍କ ଉତ୍ପାଦ ପ୍ରଦର୍ଶନ ପାଇଁ ବ୍ୟବସାୟୀଙ୍କୁ ପ୍ରଶଂସା କରିଛନ୍ତି ।
୨୦୨୨-୨୦୨୩ ଆର୍ଥିକ ବର୍ଷରେ ୨୯ ନଭେମ୍ବର ୨୦୨୨ ପର୍ଯ୍ୟନ୍ତ ଜିଇଏମ୍ ପ୍ଲାଟଫର୍ମର ମୋଟ୍ ବ୍ୟବସାୟ ୧ ଲକ୍ଷ କୋଟି ଟଙ୍କାକୁ ଅତିକ୍ରମ କରିଛି ।
କେନ୍ଦ୍ର ମନ୍ତ୍ରୀ ଶ୍ରୀ ପୀୟୁଷ ଗୋୟଲଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଭଲ ଖବର! ଜିଇଏମ ଇଣ୍ଡିଆ ଏକ ପରିବର୍ତ୍ତନକାରୀ ହୋଇଛି ଯେତେବେଳେ ଭାରତର ଉଦ୍ୟୋଗୀ ଉତ୍ସାହ ଏବଂ ପାରଦର୍ଶିତା ଆଗକୁ ଆସିଛି । ଏହି ପ୍ଲାଟଫର୍ମରେ ନିଜ ଉତ୍ପାଦ ପ୍ରଦର୍ଶନ କରୁଥିବା ସମସ୍ତଙ୍କୁ ମୁଁ ପ୍ରଶଂସା କରୁଛି ଏବଂ ଅନ୍ୟମାନଙ୍କୁ ମଧ୍ୟ ତାହା କରିବାକୁ ଅନୁରୋଧ କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଭିଲ୍ ସର୍ଭିସେସ୍  ପରୀକ୍ଷା, ୨୦୨୧ରେ ଯେଉଁମାନେ କୃତକାର୍ଯ୍ୟ ହୋଇଛନ୍ତି ସେ ସମସ୍ତଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସିଭିଲ ସର୍ଭିସେସ୍  ପରୀକ୍ଷା, ୨୦୨୧ ରେ କୃତକାର୍ଯ୍ୟ ହୋଇଥିବା ସମସ୍ତଙ୍କୁ ଅଭିନନ୍ଦନ ଜଣାଇଛନ୍ତି ।
ଏକାଧିକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ସିଭିଲ୍ ସର୍ଭିସେସ୍  ପରୀକ୍ଷା, ୨୦୨୧ ରେ କୃତକାର୍ଯ୍ୟ ହୋଇଥିବା ସମସ୍ତଙ୍କୁ ମୁଁ ଅଭିନନ୍ଦନ ଜଣାଉଛି । ଭାରତର ବିକାଶ ଯାତ୍ରାର ଏକ ଗୁରୁତ୍ୱପୂର୍ଣ୍ଣ ସମୟ, ଯେତେବେଳେ ଆମେ ଆଜାଦି କା ଅମୃତ ମହୋତ୍ସବ ପାଳନ କରୁଛୁ ସେମାନଙ୍କର ପ୍ରଶାସନିକ କ୍ୟାରିଅର୍ ଆରମ୍ଭ କରୁଥିବା ଏହି ଯୁବ ବର୍ଗଙ୍କୁ ମୋର ଶୁଭେଚ୍ଛା ।”
“ସିଭିଲ୍ ସର୍ଭିସ୍ ପରୀକ୍ଷାରେ କୃତକାର୍ଯ୍ୟ ହୋଇପାରୁ ନ ଥିବା ଲୋକଙ୍କ ନିରାଶାକୁ ମୁଁ ସମ୍ପୂର୍ଣ୍ଣ ଭାବେ ବୁଝିପାରୁଛି କିନ୍ତୁ ମୁଁ ଏହା ମଧ୍ୟ ଜାଣେ ଯେ ଏହି ଯୁବକଯୁବତୀମାନେ ଯେକୌଣସି କ୍ଷେତ୍ରରେ ହେଲେ ବି ନିଜର ପରିଚୟ ନିଶ୍ଚୟ ସୃଷ୍ଟି କରି ଭାରତକୁ ଗର୍ବିତ କରିବେ । ସେମାନଙ୍କୁ ମୋର ଶୁଭେଚ୍ଛା ।”
HS
(